section_heading: Profesionalna i sindikalna djelatnost i ponovni politički angažman
paragraph_text: Thiriartova djelatnost u Moskvi, gdje su također boravili i Carlo Terracciano te Marco Battarra kao članovi Europske oslobodilačke fronte, bila je vrlo intenzivna. Organizirao je konferencije, intervjue, sudjelovao na okruglim stolovima s Aleksandrom Prohanovim, Jegorom Ligačjovim, Duginom i Šamilovm Sultanovim u sjedištu časopisa Den koji je objavio i njegov članak Europa do Vladivostoka. Thiriart je imao i sastanke s Genadijem Zjuganovim, predsjednikom Komunističke partije i drugim pripadnicima "crveno-smeđe" oporbe, kao što su Nikolaj Pavlov i Sergej Baburin. Također je vodio raspravu s filozofom i vođom Stranke islamskog preporoda Gajdarom Džemalom, a sudjelovao je i na okupljanju arapskih studenata na ulicama Moskve.